**LMS informerer:**

«**Bare spør!»** er en del av Pasientsikkerhetsprogrammet **«I trygge hender 24/7».**

Lærings- og mestringssenteret UNN er det første senteret i Norge som tar i bruk deler av informasjonskampanjen **«Bare spør!»**

Ved at LMS UNN er med i Pasientsikkerhetsprogrammet og gjennomfører deler av informasjonskampanjen **«Bare spør!»** vil det innebære at kursledere og forelesere skal sette av tid til spørsmål fra deltakerne. Vi ønsker at man oppfordrer, allerede i innkallelsesbrevet, deltakere til å tenke gjennom og notere ned spørsmål de måtte ha.

Det kommer også til å bli satt opp en postkasse utenfor kursrommet til LMS, der deltakere kan stille spørsmål anonymt. Kurslederne kan da svare på spørsmålene i plenum.